《送然侄西归二首 其二》
宋代·张栻

自子来见我，倏焉十六秋。一闻沂上音，此意便绸缪。

中间岂不别，会合同转头。今兹舍我去，万里不复留。

岂不能挽子，惧子为亲忧。六月送归船，我思与悠悠。

爱子刚毅资，不作绕指柔。愿子进问学，琢磨须自修。

居然知见广，百病会有瘳。谁谓道云远，行矣当深求。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。